15 लाख की लागत से बनेगा स्वामी आत्मानंद महाराज का मंदिर
कॉलेजरोड़ स्थित स्वामी आत्मानंद राजपुरोहित छात्रावास में बुधवार को शिक्षाविद् संत स्वामी आत्मानंद महाराज के मंदिर निर्माण को लेकर भूमि पूजन किया गया। संत देवानंद महाराज के सानिध्य में आयोजित हुए इस कार्यक्रम में वैदिक मंत्रोच्चार के साथ हवन किया गया। इस मौके पर मुख्य यजमान चैनसिंह ढारिया ने यज्ञ में आहुतियां देकर शिलान्यास कार्यक्रम संपन्न कराया। राजपुरोहित विकास समिति के सचिव डाॅ. चंद्रभानु राजपुरोहित ने बताया कि छात्रावास के मुख्य गेट के पास 15 लाख से अधिक की लागत से मंदिर का निर्माण कराया जाएगा।
शिक्षाके साथ-साथ समाज में संस्कार एकता भी जरुरी - दंडी स्वामी देवानंद : इसमौके पर प्रवचन देते हुए दंडी स्वामी देवानंद महाराज ने कहा कि समाज में शिक्षा के साथ-साथ संस्कारों का समावेश भी जरुरी है। शिक्षा से समाज आगे बढ़ेगा। संस्कारों से समाज अपनी अलग पहचान बना सकेगा। इसके साथ ही समाज के विकास के लिए समाज में एकता भी जरुरी है। उन्हींने समाज के उत्थान के लिए नशामुक्ति अभियान को सफल बनाने का भी आव्हान किया। इस मौके पर बालिका शिक्षा, संस्कार शिविर, शिक्षा का विस्तार, विद्यार्थियों के लिए रोजगार के अवसर प्रदान करने का भी आव्हान किया। इस मौके पर समाज के विकास को लेकर चर्चा की गई।
2लाख की लागत से बनेगा टांका, होगे विकास कार्य : इसमौके पर समाज के भामाशाहों ने पानी का टांका निर्माण करने के लिए भी हां कर दी। करीब 2 लाख की लागत से बनने वाले इस टांके से पूरे छात्रावास में पेयजल की सुविधा उपलब्ध हो सकेगी। जल्द ही समाज के गणमान्य नागरिकों के साथ विचार विमर्श करके छात्रावास में विकास के कार्य करवाएं जाएंगे।
यहरहे मौजूद : इसमौके पर समिति के अध्यक्ष रणजीतसिंह भींवली, भंवरसिंह मादड़ी, महेंद्रसिंह आऊवा, सोहनसिंह पिलोवनी, सत्यनारायणसिंह पुनाडिय़ा, इंद्रसिंह, मदनसिंह, सुखसिंह, राजेंद्रसिंह धूरासनी, देवेंद्रसिंह, सुमेरसिंह, दलपतसिंह, रिडमलसिंह, सोहनसिंह मालपुरिया, मंछाराम, महावीरसिंह, मांगीलाल, रघुनाथसिंह, मालमसिंह, बाबूसिंह, नेमसिंह, जीवराजसिंह, चैनसिंह, हनुमानसिंह, राजूसिंह मालपुरिया, मनीषसिंह सांडिया राजेंद्रसिंह सुरायता सहित कई समाजबंधु मौजूद थे।
पाली. आत्मानंद महाराज के मंदिर निर्माण को लेकर भूमि पूजन करते संत।
hin_Deva hin_Deva hin_Deva hin_Deva mai_Deva hin_Deva